97/110/EY: Komission päätös, tehty 17 päivänä tammikuuta 1997, direktiivin 92/34/ETY 16 artiklan 2 kohdassa mainitun päivämäärän siirtämisestä hedelmätuotantoon tarkoitettujen hedelmäkasvien taimien ja niiden lisäysaineiston kolmansista maista tuonnin osalta



Virallinen lehti nro L 039 , 08/02/1997 s. 0022 - 0022



KOMISSION PÄÄTÖS, tehty 17 päivänä tammikuuta 1997, direktiivin 92/34/ETY 16 artiklan 2 kohdassa mainitun päivämäärän siirtämisestä hedelmätuotantoon tarkoitettujen hedelmäkasvien taimien ja niiden lisäysaineiston kolmansista maista tuonnin osalta (97/110/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmätuotantoon tarkoitettujen hedelmäkasvien taimien ja niiden lisäysaineiston pitämisestä kaupan 28 päivänä huhtikuuta 1992 annetun neuvoston direktiivin 92/34/ETY (1), sellaisena kuin se on viimeksi muutettuna komission päätöksellä 95/26/EY (2), ja erityisesti sen 16 artiklan artiklan 2 kohdan, sekä katsoo, että päätöksen 95/26/EY nojalla mainitun direktiivin 16 artiklan 2 kohdassa oleva päivämäärä siirrettiin 31 päivään joulukuuta 1996, komission on direktiivin 92/34/ETY 16 artiklan 1 kohdan mukaisesti päätettävä, vastaavatko sellaiset kolmannessa maassa tuotetut hedelmätuotantoon tarkoitetut hedelmäkasvien taimet ja niiden lisäysaineisto, joiden osalta voidaan antaa samat toimittajan velvoitteita, tunnistettavuutta, ominaispiirteitä, kasvinsuojelua, kasvatustapaa, pakkaamista, tarkastusjärjestelyjä, merkitsemistä ja sinetöintiä koskevat takeet, kaikissa näissä suhteissa yhteisössä tuotettuja hedelmäkasvien taimia ja niiden lisäysaineistoa sekä ovatko ne direktiivin vaatimusten ja edellytysten mukaisia, tällä hetkellä ei kuitenkaan käytettävissä edelleenkään ole niin paljon tietoa kolmansien maiden edellytyksistä, että komissio voisi tässä vaiheessa tehdä mitään kolmatta maata koskevaa päätöstä, jäsenvaltiot ovat tuoneet tietyissä kolmansissa maissa tuotettuja hedelmäkasvien taimia ja niiden lisäysaineistoa; kaupankäynnin kuvioiden häiriintymisen ehkäisemiseksi olisi mainitun direktiivin 16 artiklan 2 kohdan mukaisesti sallittava jäsenvaltioiden edelleen soveltaa kolmansista maista tuotaviin hedelmäkasvien taimiin ja niiden lisäysaineistoon niitä edellytyksiä, joita sovelletaan yhteisössä saatujen tuotteiden tuotantoon ja kaupan pitämiseen, jäsenvaltion mainitun direktiivin 16 artiklan 2 kohdan ensimmäisen alakohdan mukaisesti tekemän päätöksen mukaan maahan tuomiin hedelmäkasvien taimiin ja niiden lisäysaineistoon ei saa muissa jäsenvaltioissa soveltaa minkäänlaisia kaupanpitämisen rajoituksia niiden seikkojen osalta, joihin mainitun direktiivin 16 artiklan 1 kohdassa viitataan, näin ollen 16 artiklan 2 kohdassa mainittua päivämäärää olisi edelleen siirrettävä, ja tässä päätöksessä säädetyt toimenpiteet ovat lisäysaineistoa ja hedelmäsukujen kasveja ja kasvilajeja käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Direktiivin 92/34/ETY 16 artiklan 2 kohdan ensimmäisessä alakohdassa mainittu päivämäärä siirretään 31 päivään joulukuuta 1998. 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä tammikuuta 1997. Komission puolesta Franz FISCHLER Komission jäsen (1) EYVL N:o L 157, 10.6.1992, s. 10 (2) EYVL N:o L 36, 16.2.1995, s. 36